b'\n_START_ARTICLE_\nHTML5\n_START_PARAGRAPH_\nHTML 5 je programski jezik, ki definira lastnosti in obna\xc5\xa1anje vsebine spletne strani z izvr\xc5\xa1evanjem prej narejenega vzorca._NEWLINE_HTML 5 je peta in trenutno vodilna verzija HTML-ja, ki zajema tudi XHTML. Trenutni standard, HTML Living Standard, je naredila skupnost WHATWG, ki jo sestavljajo med drugim tudi lastniki svetovnih brskalnikov (Apple, Google, Mozilla in Microsoft)._NEWLINE_HTML 5 je bil prvi\xc4\x8d izdan in javno razpolo\xc5\xbeljiv 22. januarja 2008. Oktobra 2014 je dobil status korenitih sprememb in nadgradenj. Bil je tudi priporo\xc4\x8den s strani W3C. Cilj HTML-ja 5 je bil spremeniti jezik in ga prilagoditi tako, da ga bodo podpirali vsi brskalniki in ostale novosti; ljudje, ra\xc4\x8dunalniki in brskalniki pa ga morajo enostavno prebrati tudi brez XHTML-jeve striktnosti. \xc5\xa0e vedno pa ga morajo podpirati starej\xc5\xa1i brskalniki in programi. HTML 5 pa ne vklju\xc4\x8duje samo HTML-ja 4, marve\xc4\x8d tudi XHTML 1 in HTML DOM 2. stopnje._NEWLINE_HTML 5 vklju\xc4\x8duje podrobne modele obdelave za spodbujanje bolj ve\xc4\x8doperatibilnih izvedb; raz\xc5\xa1irja, izbolj\xc5\xa1uje in racionalizira "markup" (ozna\xc4\x8devanje/jezik), ki je na voljo za dokumente, in uvaja ozna\xc4\x8devalne in aplikacijske vmesnike (API) za kompleksne spletne aplikacije .  Iz istih razlogov je HTML 5 tudi kandidat za mobilne aplikacije, ki temeljijo na ve\xc4\x8d platformah, saj vklju\xc4\x8duje funkcije, ki so zasnovane z mislijo na naprave z nizko porabo. _NEWLINE_Vklju\xc4\x8denih je veliko novosti. Da bi se lahko na spletnih straneh la\xc5\xbeje dodalo multimedijo, je skupina WHATWG dodala tudi zna\xc4\x8dke \xe2\x80\x8b<video>\xe2\x80\x8b, \xe2\x80\x8b<audio>\xe2\x80\x8bin \xe2\x80\x8b<canvas>\xe2\x80\x8bter podporo za Scalable Vector Graphics (SVG) in matemati\xc4\x8dne formule MathML. Da bi \xc5\xa1e bolj obogatili ostale dele spletne strani in njeno strukturo, so pri\xc5\xa1le na plan tudi zna\xc4\x8dke <main>, <section>, \xe2\x80\x8barticle\xe2\x80\x8b, <header>, <footer>, <aside>, <nav> in <figure>Vpeljani so tudi novi atributi, nekaj elementov in atributov pa je bilo odstranjenih. Nekaj zna\xc4\x8dk, kot so npr. <a>, <cite> in <menu>, je bilo ponovno definiranih, standardiziranih ali spremenjenih. _NEWLINE_API in Document Object Model (DOM) sta sedaj temelja HTML-ja 5.'